सरकार ने 23.2 लाख करोड़ रु. का कर्ज दिया, बिजनेस शुरू करने के लिए आप भी ले सकते हैं लोन
Pradhan Mantri Mudra Yojana Key Facts & Figures वित्त मंत्रालय के अनुसार सरकार ने बीते 8 सालों में 40 करोड़ से ज्यादा लोगों को 23.2 लाख करोड़ की राशि बांटी है
प्रधानमंत्री मुद्रा योजना के तहत सरकार ने 40.82 करोड़ से ज्यादा लोगों को अपना काम शुरू करने के लिए लोन दिया है। वित्त मंत्रालय के अनुसार सरकार ने बीते 8 सालों में 40.82 करोड़ से ज्यादा लोगों को 23.2 लाख करोड़ रुपए की राशि बांटी है। सरकार द्वारा चलाई जा रही मुद्रा योजना के तहत खुद का बिजनेस शुरू करने के लिए आप 10 लाख रुपए तक का लोन ले सकते हैं। 2015 में शुरू हुई इस योजना का मकसद रेहड़ी-पटरी वाले से लेकर छोटे कारोबारी को बिना किसी गारंटी (जमानत) के लोन मुहैया कराना है।
सबसे ज्यादा लोन शिशु कैटेगरी में बांटे
मुद्रा योजना के तहत अपने बिजनेस शुरू करने वाले लोगों को कुल तीन श्रेणियों में लोन दिया जाता है। पहली कैटेगरी है शिशु। इसके तहत लोगों को 50,000 रुपए का लोन मिलता है। वहीं दूसरी कटेगरी है किशोर जिसके तहत 50,000 रुपए से लेकर 5 लाख रुपए तक का लोन दिया जाता है। वहीं तीसरी कैटेगरी है तरुण जिसके तहत 5 लाख रुपए से लेकर 10 लाख रुपए तक का लोन दिया जाता है। 8 सालों में कुल 40.82 करोड़ लोगों द्वारा दिए गए लोन में से 33.54 करोड़ लोन शिशु कैटेगरी के हैं। वहीं किशोर कैटेगरी के तहत 5.89 करोड़ और तरुण के तहत 81 लाख लोगों को लोन दिया गया है।
लोन लेने के लिए नहीं देनी होती कोई गारंटी
2015 में शुरू हुई इस योजना का मकसद रेहड़ी-पटरी वाले से लेकर छोटे कारोबारी को बिना किसी गारंटी (जमानत) के लोन मुहैया कराना है। कोई भी व्यक्ति जो अपना स्वयं का व्यवसाय शुरू करना चाहता है, वह इस योजना के तहत लोन ले सकता है। इसके साथ ही अगर कोई अपने मौजूदा व्यवसाय को आगे बढ़ाना चाहता है, तो भी उसे इस योजना के जरिए लोन मिल सकता है।
लोन लेने के लिए बताना होगा बिजनेस प्लान
सबसे पहले आवेदक को एक बिजनेस प्लान तैयार करना होता है। साथ ही लोन के लिए सभी आवश्यक दस्तावेज भी तैयार करने होते हैं। सामान्य दस्तावेजों के साथ बैंक आपसे आपका बिजनेस प्लान, प्रोजेक्ट रिपोर्ट, भविष्य की आय के अनुमान संबंधी दस्तावेज भी मांगेगा। जिससे उसे आपकी जरूरत की जानकारी हो, साथ ही यह भी अंदाजा लग सके कि आपको लाभ कैसे होगा या लाभ कैसे बढ़ेगा।
कितना देना होगा ब्याज?
मुद्रा लोन की खास बात यह है कि इसमें कोई निश्चित ब्याज दर नहीं है। अलग-अलग बैंक लोन पर अलग-अलग दर से ब्याज वसूल सकते हैं। ब्याज दर का निर्धारण कारोबार की प्रकृति और उससे जुड़े जोखिम के आधार पर होता है। वैसे आमतौर पर 10 से 12% सालाना ब्याज दर रहती है।
कैसे कर सकते हैं मुद्रा लोन के लिए अप्लाय?
योजना से जुड़ी खास बातें
